[ca] Aquesta tesi es centra en com el disseny interactiu de cos complet en entorns de Realitat Mixta multiusuari pot donar suport a l'ús d'estratègies de Sincronia Interpersonal (IPS) per promoure actituds i comportaments prosocials en infants. Aquesta recerca basada en la pràctica es fonamenta en la teoria que la sincronització actua com un pont que unifica a les persones, fomentant així un entorn propici per a la interacció i comunicació social. Això és especialment important per a infants que troben dificultats en la interacció i comunicació social, com els que estan en l'Espectre de l'Autisme. Aquesta recerca té com a objectiu dissenyar experiències de joc de cos complet que: (i) facilitin la sincronia interpersonal entre diversos infants i (ii) avaluïn com aquesta sincronia afecta els seus comportaments prosocials. El disseny d'aquestes experiències s'ha dut a terme a través de tècniques de bodystorming, disseny participatiu encarnat amb infants i col·laboració amb experts en sistemes de Realitat Mixta, Sincronia Interpersonal i Autisme. L'anàlisi es centra en avaluar la capacitat d'aquestes experiències per facilitar la sincronia interpersonal i promoure canvis positius en actituds i comportaments prosocials. El document presenta tres projectes diferents: The Moving Mandala, Dragonice i Cosmos. The Moving Mandala demostra l'eficàcia de la música rítmica per fomentar la sincronia interpersonal. Els resultats del projecte van servir de base pel disseny de Dragonice. En aquest segon projecte, vam comprovar que el sistema de Realitat Mixta utilitzat i les experiències dissenyades ja fomenten els comportaments prosocials que preteníem aconseguir, fins i tot sense basar-nos únicament en IPS. Per acabar, el projecte Cosmos ofereix els aprenentatges inicials del disseny d'experiències interactives que fomenten la sincronia interpersonal espontània. Els resultats dels tres projectes s'han recopilat en guies per a futurs professionals investigadors, dissenyadors i terapeutes interessats a facilitar i avaluar comportaments prosocials a través de la sincronia interpersonal i la tecnologia.

[en] This thesis is focused on how full-body interactive design in multi-user Mixed Reality environments can support Interpersonal Synchrony (IPS) strategies to promote prosocial attitudes and behaviors in children. This practice-based research is founded on the theory that synchronized activity acts as a bridge connecting people, thereby fostering a conducive environment for social interaction and communication. This is especially important for children who encounter difficulties in social interaction and communication, such as those on the Autism Spectrum. This research aims to design full-body play experiences that: (i) foster and facilitate interpersonal synchrony among multiple children and (ii) assess how this synchrony affects their prosocial behaviors. The design of these experiences has been carried out through bodystorming techniques, embodied participatory design with children, and collaboration with experts in Mixed Reality systems, Interpersonal Synchrony, and Autism. The analysis focuses on evaluating the ability of these experiences to facilitate interpersonal synchrony and how it promotes positive changes in prosocial attitudes and behaviors. The document presents three distinct projects: The Moving Mandala, Dragonice, and Cosmos. The Moving Mandala demonstrates the effectiveness of rhythmic music in promoting interpersonal synchrony. The outcomes of this project informed the design of Dragonice. In this second project, we found that the Mixed Reality system used and the experiences designed already foster the prosocial behaviors we aimed to achieve, even without relying solely on IPS. Lastly, the Cosmos project offers initial insights into designing interactive experiences that foster spontaneous interpersonal synchrony. The findings from all three projects have been compiled into guides for future researchers, designers, and therapists interested in facilitating and assessing prosocial behaviors through interpersonal synchrony and technology.